The Great Southern Trendkill

The Great Southern Trendkill er det åttende studioalbumet fra Pantera. Det ble gitt ut den 7. mai 1996, gjennom East West Records.

På grunn av problemer innenfor bandet spilte Phil Anselmo inn vokalen helt alene i Trent Reznors Nothing Studios i New Orleans, mens Dimebag Darrell, Rex Brown og Vinnie Paul spilte inn resten i Chasin Jason Studios i Dallas, Texas. Albumet nådde fjerdeplass på Billboard Top 200-listen.

Albuminformasjon 
The Great Southern Trendkill inneholder noen av de hurtigste tempoene og mest nedstemte gitarene bandet noensinne har spilt inn. Det har også en mer eksperimental følelse over sangene sine, som for eksempel «Suicide Note Pt. I», med en god del keyboard og akustisk gitar.

I motsetning til de tre første albumene Pantera gav ut på et stort plateselskap, er vokalen ofte doblet og lagt over hverandre for å skape en mer demonisk effekt. Et eksempel på dette er i refrenget på «13 Steps to Nowhere», når Phil Anselmos syngende stemme blir backet opp av en høy skriking, som ble utført av Seth Putnam fra Anal Cunt.

Tekstene tar for seg emner som for eksempel Anselmos hat ovenfor media («War Nerve»), selvmord («Suicide Note Pt. I»), misbruk av narkotiske stoffer, («10's», «Living Through Me (Hell's Wrath)») og slutten på verden («Floods»), samt Anselmos syn på trender («The Great Southern Trendkill», «Sandblasted Skin»).

«Drag The Waters» er en advarsel til lytterne om at de aldri må stole blindt på noen, og alltid stille spørsmål ved andre folk sine motiver. Musikkvideoen begynner faktisk med en advarsel av en ukjent mannlig stemme som sier «In everyday life, there is more than meets the eye. To reach the depths of truth, we must drag the waters», noe som kan oversettes som «I dagliglivet er det mer enn hva man kan se. For å nå sannhetens dybder, må vi vasse i vann.»

«Floods», albumets lengste sang, inneholder en gitarsolo som av mange blir sett på som Dimebag Darrells beste. Guitar World magazine stemte den til den 15. beste gitarsoloen noensinne, noe som gjorde den til Dimebags høyest rangerende av tre soloer som kom på listen (de andre to var «Cemetery Gates», nummer 35, og «Walk», nummer 57).

Mottagelse 
Melody Maker (25.5.96, s.49) –«"It makes my brain hurt, my eyes water and my genitalia retract like a startled turtle. I cannot think of higher recommendation, considering the kind of album it is. If it made me feel all warm and gooey or tearful and lovelorn, then it would be a pitiful failure by its own lights».

Spin (7/96, s.96) – «...mature speedmetal and perfect summer fun: twisted power ballads, rap-style toasting, almost radio-worthy melodies, plus all the right jackhammer drum jolts, wrestler bellows, and guitar lurch...»

Sporliste 
Alle sangene er skrevet av Pantera.
«The Great Southern Trendkill» – 3:46
«War Nerve» – 4:53
«Drag the Waters» – 4:55
«10's» – 4:49
«13 Steps to Nowhere» – 3:37
«Suicide Note, Pt. 1» – 4:44
«Suicide Note, Pt. 2» – 4:19
«Living Through Me (Hell's Wrath)» – 4:50
«Floods» – 6:59
«The Underground in America» – 4:33
«(Reprise) Sandblasted Skin» – 5:39

Personell 
 Phil Anselmo – Vokalist
 Dimebag Darrell – Gitar, kompvokalist
 Rex Brown – Bass, kompvokalist
 Vinnie Paul – Trommer, kompvokalist, produksjon, lydtekniker, miksing
 Seth Putnam fra Anal Cunt – Ekstra skriking på spor 1, 2, 5, og 7.
 Big Ross – Keyboard på spor 6 og 8.

Seth er tilstede takket være Earache Records. Big Ross er tilstede takket være seg selv.

Listeposisjoner 

Album

Referanser

Eksterne lenker   
 

Musikkalbum av Pantera
Musikkalbum fra 1996
Konseptalbum
Musikkalbum produsert av Terry Date
Musikkalbum fra EastWest Records